**Sfumato – Splývavé čítanie**

* inovatívna, pokroková metóda
* má podrobne rozpracovaný metodický postup pri osvojovaní si techniky čítania
* najväčšia odlišnosť je v samotnej filozofii prípravného obdobia a v poradí vyvodenia hlások
* logická, účinná metodika, ktorá predchádza problémom pri čítaní

**Sfumato** pracuje so zrakom, hlasom, dychom a sluchom, učí žiakov čítať nahlas. Každé písmeno, ktoré dieťa tvorí hlasom, má HLASNÝ prejav. Pri jeho načítaní si drží akoby hlásku – to znie „spevavo“ a len čo rozlíši nasledujúce písmeno- viazane ho pridá k predchádzajúcemu. Postupne sa deti učia čítanie písmenkových spojení skracovať. Technika Splývavé čítanie vytvára časopriestor pre voľbu tempa /rýchlosti/ čítania. Rešpektuje individuálne tempo čítania každého žiaka, každý čitateľ má vlastné tempo čítania, ale konečný výsledok je pri Sfumato rovnaký u všetkých detí – hovoríme mu **EFEKTÍVNE ČÍTANIE**, teda **ČÍTANIE S POROZUMENÍM**.

**Čo hovorí metodika?**

Ak sa dieťa naučí čítať s porozumením, vie o čom číta, vyvoláva to v ňom záujem o čítanie, knihy, časopisy... Pritom zvládnuť dobre techniku čítania, naučiť sa čítať s porozumením a vypestovať v malom prváčikovi záľubu v čítaní je predpokladom úspechu dieťaťa v jeho ďalšom vzdelávaní.

 Práve to sú dôvody, prečo by sme počiatočnému čítaniu a metódam jeho výučby mali venovať zvýšenú pozornosť.